309 



Men, som allerede nævnt, her er ogsaa et Omraade, hvor 

 lokale Tilfældigheder spiller stærkt ind. Vi har omtalt, hvorledes 

 ganske naturligt de til Isfangsten anvendte Redskaber og Vaaben, 

 som Hundeslæden og Isharpunerne, der anvendes baade ved 

 Angmagsahk og i Nord-Grønland, slet ikke er kendte hos Syd- 

 stammerne, hvor Vandet aldrig eller sjældent fryser til, saa der 

 kan dannes fast Islæg. At der da i disse Punkter, særlig ved 

 Hundeslæden, findes store ForskeUigheder mellem Østgrønlænderne 

 og Vest-, det vil altsaa sige Nordgrønlænderne, taler ikke mod 

 vor Opfattelse, da der jo kan være ligesaa megen Rimelighed for, 

 at Sydgrønlænderne tidligere paa nordligere Bredder har anvendt 

 de østgrønlandske Redskaber som de nordgrønlandske. Vi vil 

 derfor heller ikke betone den Omstændighed, at Fuglepilen og 

 Blærepilen, som anvendes i Øst-Grønland og i Sydvest-Grønland, 

 ikke anvendes i Nord -Grønland, uagtet man kunde synes, at naar 

 Nordgrønlænderne paa Grund af en ringe Fuglefangst har opgivet 

 Anvendelsen af Fuglepilen og af andre Grunde Anvendelsen af 

 Blærepilen, kunde Angmagsalikerne, hos hvem der heller ikke 

 findes megen Fuglefangst ^) men derimod megen Isfangst, ligesaa 

 godt have opgivet dem, hvorfor man kunde have Grund til at 

 slutte, at Nordgrønlænderne muligvis paa et tidligere Tidspunkt 

 end deres Bosættelse i Nord-Grønland havde opgivet dem, og 

 saaledes finde et yderligere Bevis for en Stammeforskel mellem 

 Sydstammerne og Nordstammerne paa Vestkysten. 



Vi kan imidlertid ikke vente at finde saa skarpe Grænser 

 mellem Stammerne paa dette Omraade som paa det sproglige. 

 Den samme historiske Omstændighed, vi ovenfor har omtalt, 

 en Sydstammebefolknings Optagelse i Ny-Herrnhuts Menighed, 

 hvorved de kom til at bo Side om Side med, ja, ind imellem 

 Grupper af en midtgrønlandsk Befolkning, der gav os den 

 mærkelige skarpe Grænse mellem U-Dialekten og I-Dialekten, 

 har til Gengæld bevirket en Blanding paa del ethnografiske 



^) Holm : Ethnologisk Skizze af Angmagsalikerne. Medd. X, S. 53. 



